biswa921/hiwiki-latest-pages-articles-raw huggingface dataset:
ज़ीशान कादरी

ज़ीशान कादरी एक भारतीय लेखक, अभिनेता, निर्देशक और निर्माता हैं। इन्होंने बॉलीवुड की अपराध-शैली फिल्म गैंग्स ऑफ वासेपुर की कहानी लिखी है। यह फ़िल्म अनुराग कश्यप द्वारा निर्देशित और सह-लिखित है। इस फ़िल्म के लिए उन्हें संयुक्त रूप से सन् 2013 के फ़िल्मफ़ेयर सर्वश्रेष्ठ संवाद पुरस्कार से पुरस्कृत किया गया। कादरी ने 'गैंग्स ऑफ वासेपुर – भाग 2' में अभिनय भी किया है। उन्होंने फिल्म 'मेरठिया गैंगस्टर्स' का निर्देशन और निर्माण किया है। राहुल खान 

 आरंभिक जीवन 

 फ़िल्मी कैरियर 

 सम्मान 

इन्हें भी देखें

सन्दर्भ

बाहरी कड़ियाँ
 

श्रेणी:1983 में जन्मे लोग
श्रेणी:जीवित लोग
श्रेणी:फ़िल्म निर्देशक
श्रेणी:हिंदी फिल्म पटकथा लेखक
श्रेणी:फ़िल्मफ़ेयर पुरस्कार विजेता
थाई पञ्चाङ्ग

right|thumb|300px|एक थाई पंचांग, जिसमें ग्रेगरी कैलेण्डर के अनुसार तिथियाँ तथा पारम्परिक तिथियाँ लिखी हुई हैं।
थाईलैण्ड में मुख्यतः दो पंचांग चलते हैं- थाई सौर पञ्चाङ्ग तथा थाई चान्द्र पञ्चाङ्ग। थाई सौर पञ्चाङ्ग, ग्रेगरी कैलेण्डर पर आधारित है और सरकारी एवं गैर-धार्मिक कार्यों के लिए प्रयुक्त होता है जबकि चान्द्र पञ्चाङ्ग बौद्ध पंचांग है और धार्मिक कार्यों एवं उत्सवों के निर्धारण के लिए प्रयुक्त होता है।

सन्दर्भ
श्रेणी:थाईलैण्ड
श्रेणी:पंचांग
गुजरी महल (हिसार)

हरियाणा के हिसार में स्थित  गुजरी महल की खोज फ़िरोज़ शाह तुग़लक़ ने की थी। इसको 8 वी सदी का माना जाता है। इस महल को 1354 ई. मे खोजा गया था। यह फिरोज शाह महल का भाग है। हिसार शहर एक दुर्ग के अंदर एक दीवारों के बंदोबस्त के बीच बसा था जिसमें चार दरवाजे थे, दिल्ली गेट, मोरी गेट, नागौरी गेट और तलाकी गेट। महल में एक मस्जिद है जिसका नाम 'लाट की मस्जिद' है। इसका नाम गुजरी महल एक गुज्जर महिला के नाम पर पड़ा जो फिरोज़ शाह तुगलक के प्रेम में अगयी थी। यह लगभग 20 फुट ऊंची बलुआ पत्थर के स्तंभों से बनाई गयी है। 

ध्यातव्य है कि हिसार को फ़िरोज़ शाह तुग़लक़ के समय से 'हिसार' कहा जाने लगा, क्योंकि उसने यहां हिसार-ए-फ़िरोज़ा नामक दुर्ग बनवाया था।

 गुजरी महल की भव्यता 
महज़ दो साल में बनकर तैयार हो गया। गुजरी  महल में काला पत्थर इस्तेमाल किया गया है। महल की स्थापना के लिए फ़िरोज़ शाह तुग़लक़ ने क़िला बनवाया। दीवान-ए-आम के पूर्वी हिस्से में स्थित कोठी फ़िरोज़ शाह तुग़लक़ का महल बताई जाती है। इस इमारत का निचला हिस्सा अब भी महल-सा दिखता है। फ़िरोज़ शाह तुग़लक़ के महल की बगल में लाट की मस्जिद है। अस्सी फ़ीट लंबे और 29 फ़ीट चौड़े इस दीवान-ए-आम में सुल्तान कचहरी लगाता था। महल के खंडहर इस बात की निशानदेही करते हैं कि कभी यह विशाल और भव्य इमारत रही होगी। 

 फ़िरोज़ शाह तुगलक का परिचय 
 
फ़िरोज़ शाह तुग़लक़ दिल्ली सल्तनत में तुग़लक़ वंश का शासक था। फ़िरोजशाह तुग़लक़ का जन्म १३०९ को हुआ।उसका शासन १३५१ से १३८८ तक रहा। उसने अपने शासनकाल में ही चांदी के सिक्के चलाये। वह मुहम्मद तुग़लक़ का चचेरा भाई एवं सिपहसलार 'रजब' का पुत्र था।  मुहम्मद तुग़लक़ की मुत्यु के बाद 23 मार्च 1351 को फ़िरोज़ तुग़लक़ का राज्याभिषक थट्टा के निकट हुआ। पुनः फ़िरोज़ का राज्याभिषेक दिल्ली में अगस्त, 1351 में हुआ। सुल्तान बनने के बाद फ़िरोज़शाह तुग़लक़ ने सभी क़र्ज़े माफ कर दिए, जिसमें 'सोंधर ऋण' भी शामिल था, जो मुहम्मद तुग़लक़ के समय किसानों को दिया गया था। फ़िरोज शाह कट्टर सुन्नी धर्मान्ध मुस्लिम था।

श्रेणी:महल

सन्दर्भ
गुजरी महल (ग्वालियर)

ग्वालियर दुर्ग के भूतल भाग में गुजरी महल स्थित है। गुजरी महल का निर्माण तोमर राजपूत  शासक मान सिंह तोमर  ने अपनी पत्नी मृगनयनी के लिए करवाया था जो   की थी, राजा मान सिंह ने उसके लिए अलग महल बनवाया। तथा दोनों के नाम महल के शिलालेख पर अंकित है  Gujari Mahal built by Raja Maan singh for her wife
ग्वालियर के राजाओं के बनाए  मंदिर सिद्धांचल जैन गुफा व चतूर्भूज मंदिर जैसे स्मारक भी मौजूद है  गुजरी महल ७१ मीटर लम्बा एवं ६० मीटर चैड़ा आयताकार भवन है जिसके आन्तरिक भाग में एक विशाल आंगन है। गूजरी महल का बाहरी रूप आज भी प्रायः पूरी तरह से सुरक्षित है। ये महल राजा ने अपनी मुगल पिता चुस्ती खान की बेटी गुजारी राजपूत के लिए बनाया था महल के प्रस्तर खण्डों पर खोदकर बनाई गई कलातम्क आकृतियों में हाथी, मयूर, झरोखे आदि एवं बाह्य भाग में गुम्बदाकार क्षत्रियों की अपनी ही विशेषता है तथा मुख्य द्वार पर निर्माण संबंधी फारसी शिलालेख लगा हुआ है।

सम्पूर्ण महल को रंगीन टाइलों से अलंकृत किया गया था, कहीं-कहीं प्रस्तर पर बड़ी कलात्मक नयनाभिराम पच्चीकारी भी देखने को मिलती है।

इस महल के भीतरी भाग में पुरातात्विक संग्रहालय की स्थापना सन 1920 में एम.वी.गर्दे द्वारा कराई गई थी जिसे सन् 1922 में दर्शकों के लिये खोला गया था। संग्रहालय के 28 कक्षों में मध्य प्रदेश की ईसापूर्व दूसरी शती ई. से १७वीं शती ई. तक की विभिन्न कलाकृतियों और पुरातात्विक धरोहरों का प्रदर्शन किया गया है।  

गुजरी महल स्थित संग्रहालय  मध्यप्रदेश का सबसे पुराना संग्रहालय है जिसमें मध्यप्रदेश के पुरातत्व इतिहास से संबंधित महत्वपूर्ण शिलालेख भी रखे गए हैं और विदिशा के बेसनगर, पवाया से प्राप्त महत्वपूर्ण पाषाण प्रतिमाएं रखी हुई हैं।  इसके अतिरिक्त संग्रहालय में सग्रहीत पुरा सामग्री में पाषाण प्रतिमाएं, कांस्य प्रतिमाएं, लघुचित्र, मृणमयी मूर्तियां, सिक्के तथा अस्त्र-शस्त्र प्रदर्शित है। इनमें विशेष रूप से दर्शनीय ग्यारसपुर की शालभंजिका की मूर्ति है।

गूजरी रानी का गाँव 'मैहर राई', ग्वालियर से २५ किमी मील दूर था। शर्त के अनुसार राजा मानसिंह ने मृगनयनी के गाँव से नहर द्वारा पीने का पानी लाने की व्यवस्था की थी।

सन्दर्भ

इन्हें भी देखें
गुजरी महल (हिसार)

श्रेणी:भारत में महल
श्रेणी:ग्वालियर
ऋतुराज गायकवाड़

ऋतुराज गायकवाड़ (जन्म ३१ जनवरी १९९७) एक भारतीय क्रिकेटर हैं। उन्होंने महाराष्ट्र के लिए रणजी ट्रॉफी 2016-17 में ६ अक्टूबर २०१६ को प्रथम श्रेणी क्रिकेट में पदार्पण किया। जबकि उन्होंने इंटर स्टेट ट्वेन्टी २० २०१७ टूर्नामेंट में २ फरवरी २०१७ को महाराष्ट्र के लिए ट्वेंटी-२० में पदार्पण किया था। २५ फरवरी २०१७ को विजय हजारे ट्रॉफी २०१६ में महाराष्ट्र के लिए ही अपने लिस्ट ए क्रिकेट की शुरुआत की।

3 जून को मशहूर युवा क्रिकेटर रुतुराज गायकवाड़ ने शादी की। रुतुराज गायकवाड़ ने जिस लड़की से शादी की उस लड़की का नाम उत्कर्ष पवार है। और अब रुतुराज गायकवाड़ की शादी की तस्वीरें खूब वायरल हो रही हैं। आप भी उस तस्वीर को देख सकते हैं। ऋतुराज और उत्कर्षा की शादी महाबलेश्वर के 'ले मेरिडियन' नामक होटल में संपन्न हुई थी, जिसके 1 दिन का रूम का किराया 17000 रूपए से लेकर 35000 रूपए तक है |

अक्टूबर २०१८ में, उन्हें देवधर ट्रॉफी 2018-19 के लिए भारत बी टीम में नामित किया गया था। जबकि दिसंबर २०१८ में, उन्हें एसीसी इमर्जिंग टीम एशिया कप 2018 के लिए भारत की टीम में नामित किया गया था।

दिसंबर २०१८ में ही, उन्हें चेन्नई सुपर किंग्स द्वारा २०१९ इंडियन प्रीमियर लीग के लिए नीलामी में खरीदा गया।

2021 विजय हजारे ट्रॉफी में महाराष्ट्र के लिए खेलते हुए ऋतुराज गायकवाड़ ने पांच पारियों में चार शतक मारे थे | आईपीएल 2021 में ऋतुराज गायकवाड़ ने लगातार शानदार बल्लेबाजी की है और अपनी टीम को बढ़िया शुरुआत दिलवाई है. फाइनल मुकाबले में उन्होंने अपने नाम ऑरेंज कैप कर ली. जिसके साथ ही वो ऑरेंज कैप जीतने वाले सबसे युवा खिलाड़ी भी बन गए है  

सन्दर्भ

श्रेणी:भारतीय क्रिकेट खिलाड़ी
श्रेणी:1997 में जन्मे लोग
श्रेणी:जीवित लोग
श्रेणी:दाहिने हाथ के बल्लेबाज़
पूण्डरी

पूण्डरी (Pundri) भारत के हरियाणा राज्य के कैथल ज़िले में स्थित एक नगर है।"General Knowledge Haryana: Geography, History, Culture, Polity and Economy of Haryana," Team ARSu, 2018"Haryana: Past and Present ," Suresh K Sharma, Mittal Publications, 2006, ISBN 9788183240468"Haryana (India, the land and the people), Suchbir Singh and D.C. Verma, National Book Trust, 2001, ISBN 9788123734859

 विवरण 
पुंडरी एक नगरपालिका समिति है। पुंड्रक के साथ पुंडरी का नाम ऋषि पुंडरिक के नाम पर रखा गया था, जो सभी हिंदुओं द्वारा बहुत पूजनीय हैं और यह माना जाता है कि 9 वीं शताब्दी के अंत में, 10 वीं शताब्दी के अंत में राजपूतों के पुंडीर कबीले की सीट थी। पुंडरी एक तहसील की सीट है और वर्तमान में रणधीर गोलन द्वारा प्रतिनिधित्व किया गया हरियाणा विधानसभा क्षेत्र भी है। पुंडरी अपनी फ़िरनी के लिए भी जाना जाता है, एक मिठाई जो इतनी लोकप्रिय है कि लगभग 100 क्विंटल अगस्त के महीने में तीज के त्योहार के आसपास बेची जाती है। भारत में अभी कुछ समय के लिए पानी का आटा मिल शेष है, लेकिन उनमें से एक चक्की है जो पुंडरी के पास 123 साल पुरानी है। यह मिल 1890 में बनी थी और यह भूतल पर स्थित है। पंडरी को फतेहपुर और उससे सटे गाँव के लिए फतेहपुर-पंडरी भी कहा जाता है।

 इन्हें भी देखें 
 कैथल ज़िला

 सन्दर्भ 

श्रेणी:हरियाणा के शहर
श्रेणी:कैथल ज़िला
श्रेणी:कैथल ज़िले के नगर
रिटिगल

thumb|right|300px|रिटिगल के ध्वंशावशेष
रिटिगल, श्री लंका का एक प्राचीन बौद्ध मठ एवं पर्वत है। इस मठ के ध्वंशावशेष तथा शिलालेख ईसापूर्व प्रथम शताब्दी के हैं। यह अनुराधापुर से ४३ किमी की दूरी पर स्थित है।

thumb|विश्राम करने का एक स्थल

सन्दर्भ

श्रेणी:श्रीलंका के पर्वत
श्रेणी:बौद्ध मठ
इतिहास दर्शन

अतीत तथा उसके इतिहास के दार्शनिक अध्ययन को इतिहास दर्शन (Philosophy of history) कहते हैं। इसमें इतिहास, उसके विभाग विशेष अथवा प्रवृत्ति विशेष की सुव्यवस्थित और दार्शनिक व्याख्या होती है। इतिहास की दशा और दिशा के लिए जिम्मेदार तत्वों की खोज और उनकी मीमांसा की जाती है। 'इतिहास दर्शन' शब्द का प्रयोग सबसे पहले वोल्टेयर ने किया था।

प्राचीन इतिहास-दर्शन को दो भागों में बांटा जा सकता है - एक वह जिसमें उपलब्ध तथ्यों को जोड़कर एक इतिहास (पुरानी कथा) की तरह प्रस्तुत कर दिया जाता था, जिसे संयोजनात्मक (सिंथेटिक) कहा गया। दूसरा वह जिसमें तथ्यों के आधार पर अज्ञात तथ्यों का अनुमान लगाकर उसे भी प्रस्तुत किया जाता था, जिसे अनुमानात्मक (स्पेक्युलेटिव) कहा गया। आधुनिक इतिहास दर्शन विश्लेषणात्मक तथा समीक्षात्मक हो गया है।

इतिहास लेखन के अनेक आधार होते हैं - जैसे धार्मिक, सांस्कृतिक, भौगोलिक, समाजशास्त्रीय, आध्यात्मिक, पौराणिक, प्रकृतिवादी, मानवशास्त्रीय आदि। आधारों में परिवर्तन होने के साथ ही इतिहास दर्शन में भी परिवर्तन हो जाता है। उदाहरण के लिए, समाजशास्त्रीय इतिहास दर्शन, राजनीतिक इतिहास दर्शन, आर्थिक इतिहास दर्शन आदि।

बाहरी कड़ियाँ
इतिहास दर्शन (गूगल पुस्तक ; लेखक - डॉ परमानन्द सिंह)

श्रेणी:इतिहास
कोम्बुचा

कोम्बुचा (Kombucha) एक किण्वित तथा अल्प अल्कोहलयुक्त, मीठी चाय है। इसे 'चाय मशरूम', 'चाय कवक' या 'मंचूरियन मशरूम' भी कहते हैं। इसमें थोड़ी-थोड़ी बुदबुदाहट भी होती है। इसका उपयोग एक पेय के रूप में होता है क्योंकि इसे स्वास्थ्य के लिए लाभकारी माना जाता है। इसमें काली चाय या हरी चाय प्रयुक्त होती है। इसमें कभी-कभी फलों के रस, मसाले, या अन्य सुवासक भी मिलाए जाते हैं।

इसकी उत्पत्ति-स्थान का ठीक-ठीक पता नहीं है। किन्तु ऐसा माना जाता है कि यह उत्तरी-पूर्वी चीन में सबसे पहले प्रयुक्त हुई होगी, किन्तु इसका उपयोग रूस और पूर्वी यूरोप]] में भी इसका प्रचलन था।  Kombucha is now homebrewed globally, and also bottled and sold commercially by various companies.

सन्दर्भ

श्रेणी:पेय
मुरारीलाल मीणा

मुरारीलाल मीणा एक भारतीय राजनीतिज्ञ तथा वर्तमान राजस्थान सरकार में कृषि विपणन व संपदा (स्वतंत्र प्रभार), पर्यटन व नागरिक उड्डयन राज्यमंत्री हैं। वे वर्तमान में राजस्थान विधानसभा में दौसा से विधायक हैं। वे भारतीय राष्ट्रीय कांग्रेस के राजनेता हैं। वे 1998 से 2008 तक बांदीकुई विधानसभा से विधायक रह चुके है।

सन्दर्भ

श्रेणी:जीवित लोग
श्रेणी:1960 में जन्मे लोग
श्रेणी:मीणा जनजाति के लोग
रिजवान शमशाद

रिज़वान शमशाद (जन्म 19 नवम्बर 1972) भारत के प्रथम श्रेणी क्रिकेट के खिलाड़ी हैं। 

सन्दर्भ

बाहरी कड़ियाँ
 
श्रेणी:1972 में जन्मे लोग
श्रेणी:खेल
श्रेणी:खिलाड़ी
श्रेणी:क्रिकेट
ओमार अल-बशीर

thumb|right|200px|२००९ में अल-बशीर
ओमार अल-बशीर (जन्म १ जनवरी १९४४) सूडान के एक राजनेता हैं जिन्होंने १९८९ से २०१९ तक सूडान के सातवें राष्ट्रपति के रूप में कार्य किया और राष्ट्रीय कांग्रेस पार्टी के संस्थापक हैं।

सन्दर्भ

श्रेणी:सूडान के राष्ट्रपति
श्रेणी:1944 में जन्मे लोग
प्रधानमंत्री किसान सम्मान निधि

प्रधान मंत्री किसान सम्मान निधि भारत सरकार की एक पहल है जो किसानों को न्यूनतम आय सहायता के रूप में प्रति वर्ष   तक देती है। इस पहल की घोषणा पीयूष गोयल ने 1 फरवरी 2019 को भारत के अंतरिम केंद्रीय बजट 2019 के दौरान की थी     इस योजना की लागत     के बराबर) है प्रति वर्ष और दिसंबर 2018 में लागू हुआ 

 इतिहास 
इस योजना की कल्पना और कार्यान्वयन सबसे पहले तेलंगाना सरकार द्वारा रायथु बंधु योजना के रूप में किया गया था, जहां पात्र किसानों को एक निश्चित राशि सीधे दी जाती है। इस योजना को इसके सफल कार्यान्वयन के लिए विश्व बैंक सहित विभिन्न संगठनों से प्रशंसा  मिली है। कई अर्थशास्त्रियों का सुझाव है कि इस प्रकार का निवेश समर्थन कृषि ऋण माफी से बेहतर  है। इस योजना के सकारात्मक परिणाम के साथ, भारत सरकार इसे राष्ट्रव्यापी परियोजना के रूप में लागू करना चाहती थी  और इसकी घोषणा 1 फरवरी 2019 को भारत के 2019 अंतरिम केंद्रीय बजट के दौरान पीयूष गोयल ने की थी।  

2018-2019 के लिए, इस योजना के तहत ₹20,000 करोड़ आवंटित किए गए थे। 24 फरवरी 2019 को, नरेंद्र मोदी ने उत्तर प्रदेश के गोरखपुर में एक करोड़ से अधिक किसानों को ₹2,000 की पहली किस्त हस्तांतरित करके इस योजना की शुरुआत की।     अक्टूबर 2023 तक इस योजना के तहत किसानों को 14 किस्त मिल चुकी है।

कृषि एवं किसान कल्याण मंत्रालय ने पीएम किसान सम्मान निधि योजना के तहत शीर्ष प्रदर्शन करने वाले राज्यों और जिलों को पुरस्कृत किया है। यह डेटा में सुधार, किसानों की शिकायतों का समाधान और समय पर भौतिक सत्यापन अभ्यास जैसे मानदंडों पर आधारित है।

 यह सभी देखें 
 भारत में कृषि
 भारत में कृषि बीमा
 भारत में सिंचाई

 सन्दर्भ 

श्रेणी:भारत में सरकारी योजनाएँ
श्रेणी:भारत में कृषि ऋण
नोत्र देम दे पेरिस

thumb|right|300px|नोत्र देम दे पेरिस

नोत्र देम दे पेरिस पेरिस, फ्रांस में एक मध्यकालीन कैथोलिक कैथेड्रल चर्च है। कैथेड्रल को फ्रेंच गोथिक वास्तुकला के बेहतरीन उदाहरणों में से एक माना जाता है। रिब वॉल्ट और फ्लाइंग बट्रेस, इसकी विशाल और रंगीन गुलाब खिड़कियां, और इसकी मूर्तिकला सजावट की प्रकृति के लिए विश्व में प्रसिद्ध है।

कैथेड्रल 1160 में बिशप मौरिस डी सुली के तहत शुरू किया गया था और 1260 ईस्वी तक काफी हद तक पूरा हो गया था, हालांकि इसे आगामी शताब्दियों में अक्सर निर्माण संशोधित किया गया था। 1790 के दशक में, फ्रांसीसी क्रांति के दौरान नोट्रे-डेम को अपवित्रता का सामना करना पड़ा; इसकी अधिकांश धार्मिक कल्पना क्षतिग्रस्त या नष्ट हो गई थी। 1804 में, कैथेड्रल फ्रांस के सम्राट के रूप में नेपोलियन I के राज्याभिषेक का स्थल था, और हेनरी का बपतिस्मा, 1821 में चैंबर्ड की गणना और तीसरे फ्रांसीसी गणराज्य के कई राष्ट्रपतियों के अंतिम संस्कार का स्थल बना।

15 अप्रैल 2019 आग
thumb|upright|15 अप्रैल 2019 को कैथेड्रल में लगी आग

15 अप्रैल 2019 को 18:50 पर स्थानीय समय अनुसार, कैथेड्रल में आग लग गई, जिससे शिखर और ओक की छत नष्ट हुई। क्षति की सीमा शुरू में अज्ञात थी। फ्रांसीसी राष्ट्रपति इमैनुएल मैक्रॉन ने कहा कि लगभग 400 अग्निशामकों ने आग पर काबू पाने में मदद की। कैथेड्रल की छत का पत्थर काफी हद तक बरकरार है, जिससे जलते हुए इमारती पत्थर नीचे की इमारत में गिर गए। आग बुझने के बाद कैथेड्रल की मुख्य संरचना अब सुरक्षित मानी गई है।.

सन्दर्भ

श्रेणी:गिरजाघर
मर्यादा (फ़िल्म)

मर्यादा 1971 की हिन्दी फिल्म है। यह फिल्म अरविन्द सेन द्वारा निर्मित और निर्देशित है। फिल्म में राजेश खन्ना, राज कुमार और माला सिन्हा हैं। संगीत कल्याणजी आनंदजी द्वारा है। यह फिल्म 1969 और 1971 के बीच राजेश खन्ना की लगातार 17 हिट फिल्मों में से एक है। इसमें दो नायक वाली फिल्मों मर्यादा और अंदाज़ को उनकी 15 एकल एकल हिट फिल्मों में गिना गया।

 संक्षेप  
ललिता (माला सिन्हा) अपनी विधवा माँ के साथ भारत के एक छोटे से गाँव में रहती है। एक दिन यात्रा करते समय वह फँस जाती है और राजा बाबू नामक एक युवक उसकी सहायता के लिए आता है। दोनों एक दूसरे के प्यार में पड़ जाते हैं। जब वह अपनी मां को राजा के प्रति अपने प्यार के बारे में बताती है, तो वह विरोध करती हैं। क्योंकि उसकी मां को पता है कि राजा बाबू पहले से ही शादीशुदा हैं और उसका एक बेटा है। वह ललिता को दीवान (अभि भट्टाचार्य) के साथ उसकी शादी की भी याद दिलाती है। 

जब ललिता राजा से मिलती है, तो वह उसे स्वीकार करता है कि वह राजा नहीं है, लेकिन उसका असली नाम राजन राम बहादुर (राजेश खन्ना) है। लेकिन उसे कोई अन्य जानकारी देने से इनकार कर देता है। वह तय करती है कि उसका उससे कोई लेना-देना नहीं है। रहस्य गहराता जाता है जब राजा बाबू का सौतेला भाई प्राण बहादुर (प्राण) लौटता है और राजा की पहचान पर कब्जा करने वाले युवक का सामना करना चाहता है। जिसके परिणाम उनके आसपास के सभी लोगों के जीवन को हमेशा के लिए बदल देंगे।

 मुख्य कलाकार 
 माला सिन्हा ― लक्ष्मी / ललिता 
 राज कुमार ― राजा बाबू
 राजेश खन्ना ― राजा बाबू / राजन राम बहादुर
 प्राण ― प्राण बहादुर
 राजेन्द्रनाथ		
 असित सेन ―
 अभि भट्टाचार्य ― दीवान (ललिता का पति)
 दुलारी ― ललिता की माँ
 हेलन ― "दिल का लेना देना" गीत में

 संगीत  

सन्दर्भ

 बाहरी कड़ियाँ 
 

श्रेणी:1971 में बनी हिन्दी फ़िल्म
श्रेणी:कल्याणजी–आनंदजी द्वारा संगीतबद्ध फिल्में
सुवर्णभूमि

right|thumb|300px|मलय राज्य तथा सुमात्रा ; सुमात्रा को 'स्वर्नद्वीप' भी कहा जाता था।
सुवर्णभूमि (पालि : 'सुवण्णभूमि' ; शाब्दिक अर्थ -'स्वर्ण की भूमि') अनेकों प्राचीन भारतीय साहित्यिक स्रोतों में तथा बौद्ध ग्रन्थों में प्रयुक्त शब्द है। उदाहरण के लिए यह शब्द महावंस, कुछ जातक कथाओं, मिलिन्द मान्ह तथा रामायण में आया है।

दक्षिणपूर्व एशिया के अनेक क्षेत्रों (देशों) को स्वर्नभूमि कहा जाता था। यह एक भ्रान्त धारणा है कि अशोक के शिलालेखों में 'सुवर्णभूमि' का उल्लेख है। सुवर्णभूमि , किस क्षेत्र को कहते थे, इस पर बहुत अधिक मतभेद है। विद्वानों ने मुख्यतः दो क्षेत्रों की पहचान की है जिन्हें सम्भवतः 'सुवर्णभूमि' कहा जाता था। ये हैं- द्वीपीय दक्षिण-पूर्वी एशिया  तथा दक्षिण भारत।

श्रेणी:भारतीय साहित्य
नानकपंथी

नाननकपन्थी का अर्थ है नानक के पन्थ का अनुसरण करने वाला। इस पन्थ के अन्दर सिख एवं गैर-सिख सिन्धी हिन्दू और पंजाबी हिन्दू आदि दोनों आ जाते हैं।

श्रेणी:नानकपंथी
श्रेणी:हिन्दू धर्म
श्रेणी:सिख धर्म
बाज़ूबंद (1954 हिन्दी फ़िल्म)

बाज़ूबंद 1954 की बॉलीवुड फ़िल्म है।

कहानी
प्राचीन काल से सदाचार और वाइस की प्राचीन शक्तियां एक दूसरे पर वर्चस्व की लड़ाई में हैं।

गीत
 "मन मी लागी आग, ओ मांगलिक क्या तू सोया" - लता मंगेशकर
 "बाज़ूबंद ख़ुल खुल जाए" - लता मंगेशकर
 "दिल की महफ़िल में मेरे साथ चले हो" - लता मंगेशकर
 "आरज़ू ये है के निकले दाम तुमसे" - लता मंगेशकर
 "बीना दोस सीता माता को दीया राम ने घरसे निकल" - आशा भोसले
 "दीया बुझाओ झपट्ट झपट" - जीएम दुर्रानी
 "मेरी वो तमन्ना तेरे वो बहाने" - लता मंगेशकर
संदर्भ
बाहरी कड़ियाँ 
 

Category:1954 फ़िल्म
Category:भारती फ़िल्में
Category:मुहम्मद शफ़ी की फ़िल्में
आनन्द मन्दिर

आनन्द मन्दिर (, ), म्यान्मार का प्रसिद्ध बौद्ध मन्दिर है जिसका निर्माण ११०५  ई में बगान साम्राज्य के काल में किया गया था।
यह बगान में स्थित है। 

श्रेणी:बर्मा के बौद्ध मन्दिर
बिलासपुर, छत्तीसगढ़

बिलासपुर (Bilaspur) भारत के छत्तीसगढ़ राज्य के बिलासपुर ज़िले में स्थित एक नगर है। यह उस ज़िले का मुख्यालय भी है।तथा प्रशाशनिक एवं शहरी दोनों  रूपों से छत्तीसगढ़ का दुुुुसरा सबसे बड़ा शहर  है तथा इसे न्यायधानी होनेें का गौरव भी प्राप्त है। बिलासपुर मेें छत्तीसगढ़ का उच्च न्यायालय भी स्थित है।बिलासपुर में  रेेेलवे का ज़ोन भी स्थित है एवं बिलासपुर रेलवे ज़ोन भारत का सबसे अधिक आय अर्जित करने वाला ज़ोन है तथा इसके साथ ही बिलासपुर में कई राष्ट्रीय स्तर के संसथान स्थित है जिनमें  N.T.P.C S.E.C.L रेलवेे ज़ोन  एवं सेेंट्रल यूूूूनिवर्सिटी आदि प्रमुख हैं यहाँ भारत का सबसे बड़ा इस्थाई छठ घाट हैं

 इन्हें भी देखें 
 बिलासपुर जिला, छत्तीसगढ़

 सन्दर्भ 

श्रेणी:बिलासपुर ज़िला, छत्तीसगढ़
श्रेणी:छत्तीसगढ़ के नगर
श्रेणी:बिलासपुर ज़िले, छत्तीसगढ़ के नगर
मालेगाँव बमविस्फोट, २००८

२९ सितंबर २००८ में पश्चिमी भारत में हुए बम विस्फोटों में, भारत के गुजरात और महाराष्ट्र राज्यों में तीन बम विस्फोट हुए, जिसमें १० लोग मारे गए और ८० घायल हो गए। महाराष्ट्र के मालेगांव में दो बम विस्फोट हुए, जिसमें नौ लोग मारे गए, जबकि मोडासा में एक और विस्फोट हुआ। गुजरात में एक व्यक्ति की मौत हो गई।

पृष्ठभूमि
भारत में मई २००८ के बाद से आतंकवादी हमलों में वृद्धि देखी गई, जब जयपुर में सिलसिलेवार बम धमाकों में ६३ लोगों की मौत हुई थी।  तब से, बैंगलोर, अहमदाबाद और दिल्ली सहित अन्य प्रमुख भारतीय शहरों को निशाना बनाया गया।

२९ सितंबर २००८ को, अहमदाबाद, गुजरात में पुलिस ने १७ बम पाए जाने और निष्क्रिय किए जाने पर एक और आतंकवादी हमले को विफल कर दिया। हालांकि, एक कम तीव्रता वाला बम मुसलमानों से भरे बाजार में रमज़ान के उपवास को तोड़ते हुए फट गया, जिसमें एक की मौत हो गई और १५ घायल हो गए। फरीदाबाद में एक मंदिर के पास रखा गया एक और बम मिला और उसे निष्क्रिय कर दिया गया। इसके अलावा, बम कथित तौर पर उन बमों के समान थे जो इस हमले से दो दिन पहले दिल्ली में फटे थे।

मालेगांव और मोडासा में विस्फोट पूरे भारत में मनाया जाने वाला एक प्रमुख हिंदू त्योहार नवरात्रि की पूर्व संध्या पर हुआ था।

 सन्दर्भ 

श्रेणी:हिन्दू आतंकवाद‎
चकमा भाषा

चाकमा (बांग्ला में : চাকমা ভাষা ) बांग्लादेश के चट्टग्राम पहाड़ी क्षेत्र, बर्मा के रखाइन राज्य और भारत के मिज़ोरम, त्रिपुरा व असम राज्यों में बोली जाने वाली एक हिन्द-आर्य भाषा है। इसे चकमा समुदाय और दाइंगनेत समुदाय के लोग मातृभाषा के रूप में बोलते हैं। If about 300,000 was a majority, then the total population was no more than about 600,000 as of 2001. If the Chakma population grew at the same rate as the tribal population overall, their 2001 population in Bangladesh would have been about 288,300. Total population in India: 38,253.

 इतिहास 
बांग्लादेश के चटगाँव पहाड़ी क्षेत्र, म्यांमार के रखाइन क्षेत्र और भारत के त्रिपुरा, मिजोरम, अरुणाचल प्रदेश, असम और पश्चिम बंगाल राज्यों में चकमा लोग रहते हैं।चकमा लोग प्राचीन मगध से असम होते म्यांमार तक पहुँचे हैं।चकमा लोगों का संबंध शाक्य लोगों से है। मा का अर्थ लोग है। चक का संबंध सक्क ( शाक्य ) से है। चकमा का अर्थ हुआ - शाक्य लोग।चकमा लोग तथागत बुद्ध के वंशज हैं। ये बौद्ध धम्म को मानते हैं। इनके हर गाँवों में बुद्ध विहार हैं। बुद्ध पूर्णिमा इनका प्रिय पूर्णिमा है। इनके पुरोहित भिक्खु कहे जाते हैं। असम प्रवास के दौरान शाक्य का परिवर्तन चकमा में हुआ। असमिया में " स " को " च " में बदलने की प्रबल प्रवृति है यथा संदूक - चंदुक/  साबुन - चाबोन/ सजा - चाजा/ सुराही- चुराइ आदि। पूर्वोत्तर की अन्य भाषाओं में भी यह प्रवृत्ति है। मिसाल के तौर पर, मिरी भाषा में पुलिस को पुलिच, पेंसिल को पेंचिल और कसाई को कचाई बोलते हैं। " स " का " च " में बदल जाने की इसी प्रवृत्ति के कारण शाक्य लोग उधर जाकर चकमा हो गए।

 इन्हें भी देखें 
 चकमा लोग

 सन्दर्भ 

श्रेणी:मिज़ोरम की भाषाएँ
श्रेणी:त्रिपुरा की भाषाएँ
श्रेणी:असम की भाषाएँ
श्रेणी:भारत की भाषाएँ
श्रेणी:बांग्लादेश की भाषाएँ
श्रेणी:बर्मा की भाषाएँ
श्रेणी:पूर्वी हिन्द-आर्य भाषाएँ
चकमा लिपि

चाकमा लिपि, ब्राह्मी लिपि से व्युत्पन्न एक लिपि है जिसका उपयोग चाकमा भाषा को लिखने के लिए किया जाता है। इसे चाकमा भाषा में 'अझापात' कहा जाता है। तञ्चङ्ग्या भाषा लिखने के लिए भी इसी लिपि का उपयोग होता है। यह बर्मी भाषा की लिपि से मिलती-जुलती लिपि है। 

वर्तमानकाल में इसका प्रयोग कुछ घट गया है और बहुत लोग चकमा को बंगाली-असामी लिपि में लिखने लगे हैं। देवनागरी की तरह चकमा लिपि भी ब्राह्मी लिपि की वंशज है। उत्तरी थाईलैण्ड में प्रयोगित ताइ थाम लिपि और चीन, लाओस, बर्मा व थाईलैण्ड में प्रयोगित ताइ लुए लिपि चकमा लिपि से सम्बन्ध रखती हैं।Everson, Michael; Hosken, Martin (August 13, 2009). "Proposal for encoding the Chakma script in the UCS" (PDF). The Unicode Consortium.

 चकमा वर्ण 
 ब्यंजन 
 𑄇𑄈𑄉𑄊𑄋𑄌𑄍𑄎𑄏𑄐𑄑 क ख  गघङचछजझञट 𑄒𑄓𑄔𑄕𑄖𑄗𑄘𑄙𑄚𑄛𑄜 ठडढणतथदधनपफ 𑄝𑄞𑄟𑄠𑄡𑄢𑄥𑄤𑄥𑄦 बभमyyāयरलवसह

स्वर
देवनागरी की तरह  व्यंजन के लिए प्रत्येक वर्ण में  स्वर ध्वनि (अ) संयुक्त रहती है। स्वर के बिना किसी व्यंजन को इंगित करने के लिए, एक विशेष यूनिकोड (हलन्त) जोड़ा जाता है, जिसका स्वरूप यह है -  𑄳  । 

𑄇 (क) के साथ मात्राओं का उपयोग
 𑄇𑄇𑄧𑄃𑄨𑄃𑄩𑄃𑄪𑄃𑄫𑄃𑄬𑄃𑄮𑄇𑄭𑄃𑄯 ककाकिकीकुकूकेकोकैकौ

स्वतंत्र स्वर
 𑄃𑄄𑄅𑄆 अ  इ  उ  ए

 अंक 
 𑄶𑄷𑄸𑄹𑄺𑄻𑄼𑄽𑄾𑄿 0123456789

 यूनिकोड 
चकमा वर्णमाला को यूनिकोड के ६.१ संस्करण में जनवरी २०१२ में साथ सम्मिलित किया गया था। इसके लिए आवंटित यूनिकोड U+11100 से U+1114F  तक हैं:

 चकमायूनिकोड कंसोर्टियम की आधिकारिक चकमा वर्ण तालिका (PDF)    0  1  2  3  4  5  6  7  8  9  A  B  C  D  E  F U+1110x 𑄀 𑄁 𑄂 𑄃 𑄄 𑄅 𑄆 𑄇 𑄈 𑄉 𑄊 𑄋 𑄌 𑄍 𑄎 𑄏 U+1111x 𑄐 𑄑 𑄒 𑄓 𑄔 𑄕 𑄖 𑄗 𑄘 𑄙 𑄚 𑄛 𑄜 𑄝 𑄞 𑄟 U+1112x 𑄠 𑄡 𑄢 𑄣 𑄤 𑄥 𑄦 𑄧 𑄨 𑄩 𑄪 𑄫 𑄬 𑄭 𑄮 𑄯 U+1113x 𑄰 𑄱 𑄲 𑄳 𑄴 𑄶 𑄷 𑄸 𑄹 𑄺 𑄻 𑄼 𑄽 𑄾 𑄿 U+1114x 𑅀 𑅁 𑅂 𑅃

 इन्हें भी देखें 
 चकमा भाषा
 ताइ थाम लिपि
 ताइ लुए भाषा

बाहरी कड़ियाँ
 यूनिकोड चकमा  — RibengUni
 Omniglot — Chakma
 Hilledu. Chakma script

 सन्दर्भ 

श्रेणी:वर्णमाला
श्रेणी:ब्राह्मी परिवार की लिपियाँ
भूषण रामकृष्ण गवई

न्यायमूर्ति भूषण रामकृष्ण गवई (जन्म: 24 नवम्बर 1960) एक भारतीय न्यायाधीश तथा वर्तमान में भारत के उच्चतम न्यायालय के न्यायाधीश हैं। वे 2003 से 2019 के बीच बॉम्बे उच्च न्यायालय के न्यायाधीश भी रहे चूके हैं। 8 मई 2019 को हुई अपनी बैठक में, सुप्रीम कोर्ट के कॉलेजियम ने जस्टिस भूषण रामकृष्ण गवई का नाम सुप्रीम कोर्ट के जज के लिए प्रस्तावित किया था। जस्टिस के॰ जी॰ बालकृष्णन के बाद गवई ऐसे दूसरे दलित जज हैं जो सुप्रीम कोर्ट के मुख्य जज बनेंगे। वे 14 मई 2025 को जस्टिस संजीव खन्ना के रिटायर होने के बाद 23 नवंबर 2025 तक इस पद पर रहेंगे। https://www.newsplatform.in/big-news/supreme-court-to-get-a-dalit-judge-after-decades/

न्यायमूर्ति भूषण रामकृष्ण गवई भारतीय रिपब्लिकन पार्टी के नेता, महाराष्ट्र के विधायक, सांसद, तथा बिहार, सिक्किम व केरल इन तीन राज्य के राज्यपाल रह चूके रा॰ सु॰ गवई के पुत्र है।

सन्दर्भ

श्रेणी:जीवित लोग
श्रेणी:1960 में जन्मे लोग
श्रेणी:न्यायाधीश
श्रेणी:सर्वोच्च न्यायालय के न्यायाधीश
श्रेणी:बॉम्बे उच्च न्यायालय के न्यायाधीश
श्रेणी:महाराष्ट्र के लोग 
श्रेणी:मराठी लोग 
श्रेणी:भारतीय बौद्ध
श्रेणी:दलित न्यायाधीश
पश्चिमी विश्व

पश्चिमी विश्व या केवल पश्चिम से प्रसंग के अनुसार अलग-अलग देशों का बोध होता है। अधिकांशतः 'पश्चिम' से आशय यूरोप के के कुछ भाग, ऑस्ट्रालेशिया, तथा उत्तरी एवं दक्षिणी अमेरिका से होता है (लैटिन अमेरिका को पश्चिमी विश्व में गिना जाय या नहीं, इसाको लेकर मतैक्य नहीं है।)Western Civilization, Our Tradition; James Kurth; accessed 30 August 2011 पश्चिमी विश्व को 'पश्चिमी जगत' या पश्चिमी दुनिया' भी कहते हैं।

इन्हें भी देखें

अमेरिकीकरण
अंग्रेजीकरण
पूर्वी विश्व
यूरोपीकरण
पाश्चात्य दर्शन
पश्चिमीकरण
पश्चिमी सभ्यता
पाश्चात्य संस्कृति

टिप्पणी

सन्दर्भ

पठनीय

Bavaj, Riccardo: "The West": A Conceptual Exploration , European History Online, Mainz: Institute of European History, 2011, retrieved: 28 November 2011.
Daly, Jonathan. "The Rise of Western Power: A Comparative History of Western Civilization" (London and New York: Bloomsbury, 2014). .
Daly, Jonathan. "Historians Debate the Rise of the West" (London and New York: Routledge, 2015). .
The Western Tradition homepage at Annenberg/CPB - where you can watch each episode on demand for free (Pop-ups required)
J. F. C. Fuller. A Military History of the Western World. Three Volumes. New York: Da Capo Press, Inc., 1987 and 1988.
V. 1. From the earliest times to the Battle of Lepanto; .
V. 2. From the defeat of the Spanish Armada to the Battle of Waterloo; .
V. 3. From the American Civil War to the end of World War II; .

Category:देशों का वर्गीकरण
Category:साम्स्कृतिक अवधारणाएँ
आदित्य नारायण धैर्यशील हक्सर

आदित्य नारायण धैर्यशील हक्सर (जन्म ३ दिसम्बर १९३३) भूतपूर्व भारतीय राजनयिक एवं संस्कृत के प्राचीन ग्रन्थों के अंग्रेजी अनुवादक हैं।

आदित्य नारायण का जन्म ग्वालियर में हुआ था। उनकी शिक्षा दून स्कूल, इलाहाबाद विश्वविद्यालय, और ऑक्सफोर्ड विश्वविद्यालय में हुई। वे केन्या एवं सेचलीज में भारत के उच्चायुक्त, यूएस में मन्त्री, पुर्तगाल, यूगोस्वालिया में भारत के राजदूत रहे। वे भारत के विदेश सेवा संस्थान के डीण भी रहे। 

संस्कृत से अंग्रेजी अनुवाद
श्री हक्सर संस्कृत ग्रन्थों के अंग्रेजी अनुवाद के लिए प्रसिद्ध हैं।  उनके द्वारा अनूदित ग्रन्थों में से कुछ ये हैं- 

 The Shattered Thigh & Other Plays of Bhasa, 

 Dandin's Tales of the Ten Princes,

 the fables of Narayana's Hitopadesha, 

 the story collection Simhasana Dvatrimsika, 

 the verse anthology Subhashitavali, 

 the Kama Sutra, 

 Three Satires from Ancient Kashmir, 

 Tales from the Panchatantra, and 

 the Jatakamala of Arya Shura. 

उनहोने निम्नलिखित ग्रन्थों का सम्पादन भी किया है-

 Glimpses of Sanskrit Literature and compiled 

 A Treasury of Sanskrit Poetry for the Indian Council for Cultural Relations.

हक्सर ने उत्तरोत्तर संस्कृत कथासाहित्य पर अपना ध्यान केन्द्रित किया है। ऐसा अनुमान है कि संस्कृत कथाओं की कोई ४० हजार पाण्डुलिपियाँ हैं। जिन कथाग्रन्थों का उन्होने अनुवाद किया है उनमें प्रमुख ये हैं-शुकसप्तति मधवानल तथा समयमात्रिका का प्रथम अंग्रेजी अनुवाद। 

सन्दर्भ

Category:भारतीय राजनयिक
श्रेणी:संस्कृत से अंग्रेजी अनुवादक
श्रेणी:ग्वालियर के लोग
शुभांगी अत्रे

अंगूठाकार|शुभांगी अत्रे
शुभांगी अत्रे (जन्म  11 अप्रैल 1981) भारतीय टेलीविजन अभिनेत्री हैं। वो अपने कस्तूरी के अभिनय के लिए जानी जाती हैं। वर्तमान में वो हास्य धारावाहिक भाभी जी घर पर है! में अंगूरी भाभी का अभिनय कर रही हैं।Konkona inspires Shubhangi Atre , हिन्दुस्तान टाईम्स, 20 फ़रवरी 2010

सन्दर्भ

बाहरी कड़ियाँ

 

श्रेणी:1981 में जन्मे लोग
अतिसूक्ष्म फिल्टरण

किसी सॉल को वैद्युत अपघट्य तथा परिक्षेपण माध्यम से अतिसूक्ष्म छिद्रों वाले फिल्टर पत्र (ultrafilter paper) द्वारा फिल्टर करने की क्रिया को अतिसूक्ष्म फिल्टरण (ultrafiltering) कहते हैं। साधारण फिल्टर पेपर को एसीटिक अम्ल में बने कोलॉइडी विलयन से भिगोकर अल्ट्राफिल्टर पेपर (ultrafilter Paper) प्राप्त कर लेते हैं। कभी-कभी इसके लिए अनग्लेज्ड पॉर्सिलेन का फिल्टर भी प्रयुक्त करते हैं। 

सन्दर्भ

इन्हें भी देखें
सूक्ष्म-फिल्टरण

श्रेणी:निस्यन्दन
सूक्ष्म-फिल्टरण

सुक्ष्मफिल्टरन (माइक्रोफिल्ट्रेशन) एक प्रकार की भौतिक निस्यन्दन (फिल्टरेशन) प्रक्रिया है, जिससे किसी दूषित तरल पदार्थ से सूक्ष्मजीवों एवं निलंबित कणों को अलग करके शुद्ध प्रक्रिया तरल प्राप्त किया जाता है। इसके लिए एक विशेष रन्ध्र-आकार वाली झिल्ली का उपयोग किया जाता है। सामान्यतः इसका उपयोग अकेले नहीं बल्कि अन्य पृथक्करण विधियों (जैसे अतिसूक्ष्म फिल्टरण, उत्क्रम परासरण) के साथ किया जाता है।

श्रेणी:निस्यन्दन
पारिस्थितिक अनुक्रम

right|thumb|300px|स्क्रू के बीच तथा दीवार के दरारों में अनुक्रम
right|thumb|300px|प्राथमिक अनुक्रम : जब नंगी (जीवरहित) शिला पर लाइकेन अपना घर बना लेते हैं तो यही अनुक्रम का आरम्भ है।
लम्बी अवधि में समय के साथ किसी पारिस्थितिक समुदाय (ecological community ) के प्रजातीय संरचना का क्रमशः बदल जाना पारिस्थितिक अनुक्रम (Ecological succession) कहलाता है। इस प्रक्रिया में कुछ दशक (जैसे वन्यजीव के लिए) से लेकर लाखों वर्षों का समय लग सकता है। यह कार्य शुरू में उस समुदाय में अपेक्षाकृत कुछ अग्रणी पौधों और पशुओं जानवरों से शुरू होता है और धीरे-धीरे विविधता और जटिलता को बढ़ती जाती है (अधिक पौधे/जन्तु) जो तब तक जारी रहती है जब तक कि चरम की अवस्था, अर्थात तथा स्व-शास्वता (self-perpetuating), न आ जाय।

पादप अनुक्रमण
विशेष स्थान पर अनेक पादप समुदायों द्वारा परिवर्तन के पश्चात् चरम समुदाय (climax stage) का निर्माण होता है तो इसे पादप अनुक्रमण (plant succession) कहते हैं। यह जलाशय से प्रारम्भ हो तो जलक्रमक (hydrosere) कहलाता है, नग्न् क्षेत्र से शुरू हो तो मरुक्रमक (xerosere) कहलाता है।

संदर्भ

श्रेणी:पारिस्थितिकी
मदन कामदेव

260px|thumb|मदन कामदेव
मदन कामदेव भारत के असम राज्य के कामरूप ज़िले में स्थित एक पुरातत्व स्थल है। इसका निर्माण 9वीं और 10वीं शताब्दी ईसवी में कामरूप के पाल राजवंश द्वारा करा गया था।

 वास्तुशास्त्र 
मदन कामदेव मुख्य मंदिर है और इसके इर्दगिर्द अन्य छोटे-बड़े मंदिरों के खंडहर बिखरे हुए हैं। माना जाता है कि खुदाई से बारह अन्य मंदिर मिल सकते हैं। समीप ही देवधर ग्राम है जिसमें गोपेश्वर नामक शिव का मंदिर है। इसके पास पार्वती गुहा नामक गुफ़ा स्थित है।

 इन्हें भी देखें  
 कामरूप

 सन्दर्भ 

श्रेणी:कामरूप ज़िला
श्रेणी:असम में पुरातत्व स्थल
श्रेणी:असम में पर्यटन आकर्षण
युक्रेन के राष्ट्रपति

यूक्रेन के राष्ट्रपति, यूक्रेन राज्य के प्रमुख हैं। राष्ट्रपति अंतरराष्ट्रीय संबंधों में राष्ट्र का प्रतिनिधित्व करते है, राज्य की विदेशी राजनीतिक गतिविधियों का संचालन करते है, बातचीत करते है और अंतरराष्ट्रीय संधियों को समाप्त करते है। राष्ट्रपति को यूक्रेन के नागरिकों द्वारा सीधे पांच साल के कार्यकाल के लिए चुना जाता है।

 सूची 
 #  छायाचित्र  राष्ट्रपति  कार्यकाल प्रारंभ  कार्यकाल अंत  राजनीतिक दल  १  80px  लियोनिद क्रावचुक   २४ अगस्त १९९१  १९ जुलाई १९९४  निर्दलीय २  80px  लियोनिद कुचमा  १९ जुलाई १९९४  २३ जनवरी २००५  निर्दलीय ३  80px  विक्टर यूस्चेन्को  २३ जनवरी २००५  २५ फरवरी २०१०  अवर युक्रेन ४  80px  विक्टर यानूकोविच  २५ फरवरी २०१०  २२ फरवरी २०१४  पार्टी औफ रिज्नस -  80px  ओलेक्जेंडर तुर्चिनोव  २३ फरवरी २०१४  ७ जून २०१४  ऑल-यूक्रेनी संघ "फादरलैंड" ५  80px  पेट्रो पोरोशेंको  ७ जून २०१४  पदस्त (३१ मई २०१९ को समाप्त)  पेट्रो पोरोशेंको ब्लाक "एकजुटता" ६  80px  वोलोडिमिर ज़ेलेंस्की  ३१ मई २०१९    सर्वंट औफ द पिपल

सन्दर्भ

*
फ्रैंकफर्ट पार्लियामेंट

right|thumb|300px|1848-49 में फ्रैंकफर्ट संसद की बैठक का दृष्य; ध्वज पर पीला रंग समकालीन कल्पना का है।
फ्रैंकफर्ट पार्लियामेंट (जर्मन: Frankfurter Nationalversammlung, शाब्दिक अर्थ - फ्रैंकफर्ट राष्ट्रीय सभा) जर्मनी की पहली, सभी के लिए, स्वतन्त्र रूप से चुनी गई, संसद थी। इसका चुनाव ०१ मई १८४८ को हुआ था। इसका सत्र १८ मई १८४८ से ३१ मई १८४८ तक फ्रैंकफर्ट एम मेन (Frankfurt am Main) में सम्पन्न हुआ। जर्मन कॉनफेडरेशन के राज्यों के भीतर इसका अस्तित्व "मार्च क्रांति" का हिस्सा भी था और परिणाम भी।

जर्मनी में ऐसे कई राजनैतिक गठबन्धन थे जिनके सदस्य मध्यमवर्गीय पेशेवर, व्यापारी और धनी कलाकार हुआ करते थे। वे फ्रैंकफर्ट शहर में एकत्रित हुए और एक सकल जर्मन सभा के लिए म्तदान करने का निर्णय लिया।18 मई 1848 को 831 चुने हुए प्रतिनिधियों ने जश्न मनाते हुए एक जुलूस निकाला और फ्रैंकफर्ट पार्लियामेंट की ओर चल पड़े जिसका आयोजन सेंट पॉल के चर्च में किया गया था। उन्होंने एक जर्मन राष्ट्र का संविधान तैयार किया। उस राष्ट्र की कमान कोई राजपरिवार का सदस्य करता जो पार्लियामेंट के प्रति उत्तरदायी होता। इन शर्तों पर प्रशा के राजा फ्रेडरिक विलहेम (चतुर्थ) को वहाँ का शासन सौंपने का प्रस्ताव किया गया लेकिन उसने इस अनुरोध को ठुकरा दिया और उस चुनी हुई संसद का विरोध करने के लिए अन्य राजाओं से हाथ मिला लिया।

अभिजात वर्ग और सेना द्वारा पार्लियामेंट का विरोध बढ़ता ही गया। इस बीच पार्लियामेंट का सामाजिक आधार कमजोर पड़ने लगा क्योंकि उसमें मध्यम वर्ग का दबदबा था। मध्यम वर्ग मजदूरों और कारीगरों की माँग का विरोध करता था और इसलिए उसे उनके समर्थन से हाथ धोना पड़ा। आखिरकार सेना बुलाई गई और इस तरह से एसेंबली को समाप्त कर दिया गया।

इस उदारवादी आन्दोलन में महिलाओं ने भी भारी संख्या में हिस्सा लिया। इसके बावजूद, एसेंबली के चुनाव में उन्हें मताधिकार नही दिया गया। जब सेंट पॉल के चर्च में फ्रैंकफर्ट पार्लियामेंट बुलाई गई तो महिलाओं को केवल दर्शक दीर्घा में बैठने की अनुमति मिली।

परिणाम
यद्यपि रुढ़िवादी शक्तियाँ इस उदारवादी आन्दोलन को कुचलने में सफल रहीं, लेकिन पुरानी व्यवस्था को दोबारा बहाल नहीं किया जा सका। इस पार्लियामेन्ट के कई वर्षों के बाद राजा को यह अहसास होने लगा कि आंदोलन और दमन के उस कुचक्र को समाप्त करने का अगर कोई सही तरीका था तो वह था राष्ट्रवादी आंदोलनकारियों की मांगों को मान लेना। इसलिए मध्य और पूर्वी यूरोप के राजाओं ने उन बदलावों को अपनाना शुरु कर दिया जो पश्चिमी यूरोप में 1815 से पहले ही हो चुके थे।

हैब्सबर्ग के उपनिवेशों और रूस में दास प्रथा और बंधुआ मजदूरी को समाप्त किया गया। 1867 में हैब्सबर्ग के शासकों ने हंगरी को अधिक स्वायत्तता प्रदान की।
जर्मनी: क्या सेना किसी राष्ट्र का निर्माण कर सकती है?

1848 के बाद यूरोप में राष्ट्रवाद, प्रजातंत्र और क्रांति से दूर हो चुका था। रुढ़िवादी ताकतें राष्ट्रवाद की भावना को इसलिए हवा देने लगे थे ताकि शासक की शक्ति बढ़ाई जा सके और यूरोप में राजनैतिक प्रभुता हासिल की जा सके।

सन्दर्भ
श्रेणी:जर्मनी का इतिहास
जर्मेनिया

right|thumb|300px|जर्मेनिया (१८४८ में चित्रित)
जर्मेनिया (Germania) एक पेंटिंग है जो 1848 के क्रांतियों के दौरान मार्च 1848 के अन्त में बनाई गई थी। वास्तव में यह जर्मनी राष्ट्र की महिला रूपक थी (जैसे मारीआन फ्रान्स की महिला रूपक)।

इन्हें भी देखें
भारत माता

श्रेणी:राष्ट्रवाद
श्रेणी:जर्मनी
वामन मेश्राम

thumb|वामन मेश्राम
वामन चिंधुजी मेश्राम (जन्म 1957) एक भारतीय कार्यकर्ता हैं।  वह कर्मचारियों के संगठन बामसेफ के राष्ट्रीय अध्यक्ष और बहुजन क्रांति मोर्चा के नेता हैं।

 प्रारंभिक जीवन 
मेश्राम का जन्म 1957 में महाराष्ट्र के यवतमाल जिले की दारव्हा तहसील में स्थित रामगाँव गाँव में हुआ था। वामन मेश्राम ने अपनी प्राथमिक और माध्यमिक स्कूली शिक्षा दारव्हा में ली।  इसके बाद वह आगे की शिक्षा के लिए औरंगाबाद चले गये।  वामन मेश्राम जब 1970 के दशक की शुरुआत में औरंगाबाद के बाबा साहेब अम्बेडकर कॉलेज में थे, तब उन्होंने सार्वजनिक जीवन में शामिल होने पर विचार करना शुरू कर दिया था।

 कैरियर 
1975 में मेश्राम बामसेफ से जुड़े.  वह बामसेफ के अध्यक्ष हैं.  बामसेफ की स्थापना कांशीराम ने की थी.  कांशीराम ने अगड़ी जाति के खिलाफ नारा देकर अनुसूचित जाति और पिछड़ा वर्ग को संगठित किया।  संगठन उत्पीड़ित समुदायों जैसे अनुसूचित जाति, अनुसूचित जनजाति, अन्य पिछड़ा वर्ग और अल्पसंख्यक (मुस्लिम) के लिए काम करता है।  उनके मुताबिक, संगठन मूलनिवासियों के लिए और ब्राह्मणवाद के खिलाफ काम करता है।  बामसेफ ने विभिन्न कार्यक्रमों में ब्राह्मणों को निशाना बनाया. अपने विभिन्न भाषणों में, वह हिंदू देवी-देवताओं की आलोचना करते हैं।

 ईवीएम के खिलाफ आंदोलन 
वामन मेश्राम ने 2014 में ही ईवीएम के खिलाफ जनआंदोलन शुरू कर दिया था.  उन्होंने और उनके संगठन भारत मुक्ति मोर्चा (बीएमएम) ने भारत में चुनावी प्रक्रिया में इलेक्ट्रॉनिक वोटिंग मशीन (ईवीएम) को बंद करने की मांग को लेकर मार्च 2017 से देश भर में पांच चरण का विरोध अभियान शुरू किया।

मार्च 2017 में एक प्रेस कॉन्फ्रेंस को संबोधित करते हुए, वामन मेश्राम ने कहा, "ईवीएम का उपयोग दुनिया में चुनावी प्रक्रिया में सबसे खराब अभ्यास है। हम ईवीएम के खिलाफ तब तक लड़ते रहेंगे जब तक उनका उपयोग बंद नहीं हो जाता।"  मेश्राम ने कहा कि उन्होंने भारत के चुनाव आयोग (ईसी) के खिलाफ एक याचिका दायर की थी जिसमें ईवीएम में वोटर-वेरिफाइड पेपर ऑडिट ट्रेल (वीवीपीएटी) संलग्न करने के लिए कहा गया था लेकिन इसमें जानबूझकर देरी की जा रही है।  इसमें देरी करने से केवल दो संगठनों, राजनीतिक दलों को फायदा होगा।  अगर हम अपने देश के लोकतंत्र को जीवित रखना चाहते हैं, तो चुनाव के लिए बैलेट पेपर का इस्तेमाल किया जाना चाहिए क्योंकि इसमें धांधली नहीं की जा सकती। सुप्रीम कोर्ट में भरी गई याचिका के बारे में बात करते हुए मेश्राम ने कहा, मैंने अवमानना ​​का मामला दायर किया था।  भारत के चुनाव आयोग (ईसी) के खिलाफ अदालत की।  शीर्ष अदालत ने 8 अक्टूबर 2013 के अपने फैसले में स्पष्ट रूप से कहा था कि ईवीएम मशीनों को ठीक किया जा सकता है या धांधली की जा सकती है, इसलिए हार्ड प्रूफ के तौर पर वीवीपैट मशीनों को ईवीएम के साथ जोड़ा जाना चाहिए, लेकिन दिशानिर्देशों का पालन नहीं किया गया।'' 2014 और 2019 के चुनाव में उनकी पार्टी  कई सीटों पर चुनाव लड़ा, लेकिन लगभग सभी सीटों पर जमानत जब्त हो गई। मेश्राम ने यह भी आरोप लगाया कि भारत के चुनाव आयोग (ईसी) पर केंद्र सरकार द्वारा देश भर में चुनावों में धांधली करने का दबाव डाला गया है। "चुनाव आयोग ने मेरे पत्र के जवाब में कहा  केंद्र सरकार वीवीपैट मशीनों को जोड़ने के लिए धन उपलब्ध नहीं करा रही है, लेकिन ईसी एक स्वायत्त संस्था है।  इसे राष्ट्रपति के पास जाना चाहिए था या एक प्रेस कॉन्फ्रेंस आयोजित करनी चाहिए थी क्योंकि नागरिकों को जानने का अधिकार है," उन्होंने कहा।

 आलोचना 
जून 2022 में, नवीन जयहिंद नामक संगठन ने हिंदू देवताओं और ब्राह्मणों के खिलाफ बयान देने के लिए हरियाणा के रोहतक में वामन मेश्राम का पुतला जलाया।

 सन्दर्भ
रूमा गुहा ठाकुरता

अंगूठाकार|रूमा गुहा ठाकुरता
रूमा गुहा ठाकुरता () एक भारतीय बंगाली अभिनेत्री और गायिका है। उनका जन्म १९३४ में कोलकाता में हुआ था। उन्होंने १९५८ में कलकत्ता यूथ चोइर की स्थापना की। वह सत्येन घोष (मोंटी घोष) की बेटी हैं और उनकी माँ गायिका सती देवी थीं। उनकी शादी १९५१ में किशोर कुमार से हुई थी और उनका एक बेटा अमित कुमार है। १९५८ में दोनों का तलाक हो गया और उन्होंने अरूप गुहा ठाकुरता से शादी कर ली।

सन्दर्भ

श्रेणी:1934 में जन्मे लोग
श्रेणी:२०१९ में निधन
श्रेणी:कोलकाता के लोग
श्रेणी:भारतीय फ़िल्म अभिनेत्री
रियान पराग

रियान पराग (जन्म १० नवंबर २००१) एक भारतीय क्रिकेट खिलाड़ी हैं। उन्होंने २९ जनवरी २०१७ को २०१६-१७ की इंटर स्टेट ट्वेंटी-२० टूर्नामेंट में असम के लिए ट्वेंटी-२० में पदार्पण किया। अक्टूबर २०१७ में उन्हें २०१७ एसीसी अंडर-१९ एशिया कप के लिए भारतीय टीम में नामित किया गया था। जबकि उन्होंने १७ नवंबर २०१७ को रणजी ट्रॉफी २०१७-१८ में असम के लिए प्रथम श्रेणी क्रिकेट में पदार्पण किया।

दिसंबर २०१७ में, उन्हें २०१८ अंडर-१९ क्रिकेट विश्व कप के लिए भारतीय टीम में नामित किया गया। वहीं ये विजय हजारे ट्रॉफी २०१८-१९ में असम क्रिकेट टीम के लिए प्रमुख रन बनाने वाले बल्लेबाज रहे थे। उन्होंने सात मैचों में २४८ रन बनाए।

दिसंबर २०१८ में, उन्हें राजस्थान रॉयल्स द्वारा २०१९ इंडियन प्रीमियर लीग के लिए बेस प्राइस २० लाख में खरीदा गया। उनके पिता पराग दास हैं, जिन्होंने असम के लिए क्रिकेट खेला है। 

आईपीएल मेगा ऑक्शन 2022 से पहले राजस्थान फ्रेंचाइजी ने रियान पराग को रिलीज कर दिया था लेकिन ऑक्शन में फिर से राजस्थान रॉयल्स ने ही उन्हें ₹ 3.80 करोड़ में खरीदा लिया  और अगले साल आईपीएल 2023 में उन्हें रिटेन भी किया। 

सन्दर्भ

श्रेणी:भारतीय क्रिकेट खिलाड़ी
श्रेणी:राजस्थान रॉयल्स के क्रिकेट खिलाड़ी
श्रेणी:असम के लोग
श्रेणी:दाहिने हाथ के बल्लेबाज़
श्रेणी:2001 में जन्मे लोग
श्रेणी:जीवित लोग
रेशेदार फ़सल

right|thumb|प्राचीन संस्कृत लिखाईयों वाला एक पत्र, जो भांग (सन) के रेशों से बनाया गया था
रेशेदार फ़सलें (Fiber crops) ऐसे वनस्पतियों की व्यवस्थित कृषि द्वारा विकसित फ़सलें होती हैं जिनसे कागज़, वस्त्र, रस्सी, इत्यादि बनाए जाते हैं। सधारण रूप से रेशेदार फ़सलों के उत्पाद को खाया नहीं जा सकता और उन्हें केवल अपने रेशों से वस्तुएँ बनाने के लिए उगाया जाता है। कपास ऐसे वनस्पति का एक उदाहरण है।Levetin, Estelle; McMahon, Karen (2012). Plants and Society. New York, NY: McGraw-Hill. p. 297. ISBN 978-0-07-352422-1.Göttsching, Lothar; Pakarinen, Heikki (2000), "1", Recycled Fiber and Deinking, Papermaking Science and Technology, 7, Finland: Fapet Oy, pp. 12–14, ISBN 952-5216-07-1

 इन्हें भी देखें 
 फ़सल
 कपास

 सन्दर्भ 

*
फ़सलें
अज़रबैजान में कपास उत्पादन

thumb|right|चुने जाने के लिए तैयार कपास
मध्य एशिया के देश अज़रबैजान में कपास उत्पादन ऐतिहासिक रूप से उस देश की अर्थव्यवस्था के लिए बहुत महत्वपूर्ण रहा है। अज़रबैजान में होने वाली कुल कृषि आय का लगभग 25% कपास से आता है। देश में कपास मुख्य रूप से कैस्पियन सागर से पश्चिम में उगाया जाता है। इतिहासकारों को कपास उत्पादन के चिह्न 5वीं और 6ठी शताब्दियों से ही मिलने लगते हैं। जब अज़रबैजान सोवियत संघ का हिस्सा था तो कपास अपने महत्त्व के लिए अज़रबैजान का "सफ़ेद सोना" कहलाती थी। सोवियत संघ के विघटन के बाद वनस्पति तेल और अनाज की भूमिका अर्थव्यवस्था में बढ़ने लगी और अज़ेरी कृषकों ने कपास की पैदावार घटानी आरम्भ कर दी।

 इन्हें भी देखें 
 कपास
 अज़रबैजान

 सन्दर्भ 

श्रेणी:कपास उत्पादन
कपास
श्रेणी:सोवियत संघ में कृषि
नैन्सी पेलोसी

नैन्सी पेट्रीसिया पेलोसी (जन्म 26 मार्च 1940) एक अमेरिकी डेमोक्रेटिक पार्टी की राजनीतिज्ञ हैं, जो जनवरी 2019 से संयुक्त राज्य अमेरिका के प्रतिनिधि सभा के अध्यक्ष के रूप में सेवारत हैं। वह इस पद पर रहने वाली अमेरिकी इतिहास की पहली महिला हैं। वह 1987 में पहली बार कांग्रेस के लिए चुनी गईं, वह पेलोसी संयुक्त राज्य अमेरिका के इतिहास में सबसे अधिक रैंकिंग वाली महिला निर्वाचित अधिकारी हैं। सदन के अध्यक्ष के रूप में, वह उपराष्ट्रपति के तुरंत बाद, राष्ट्रपति उत्तराधिकारी की पंक्ति में दूसरे स्थान पर हैं।See 

2019 तक, पेलोसी कांग्रेस के सदस्य रूप में अपने 17 वें कार्यकाल में हैं। वह कैलिफोर्निया के 12वें कांग्रेस जिले का प्रतिनिधित्व करती है, जिसमें सैन फ्रांसिस्को शहर के चार पाँचवें हिस्से और काउंटी शामिल हैं। पेलोसी ने शुरुआत में 5वें जिले (1987-1993) का प्रतिनिधित्व किया, और फिर जब 1990 की जनगणना में जिले की सीमाओं में बदलाव किया गया तब पेलोसी ने 8वें जिले (1993-2013) का नेतृत्व किया।

उन्होंने 2003 से हाउस डेमोक्रेट का नेतृत्व किया है- कांग्रेस में एक पार्टी का नेतृत्व करने वाली पहली महिला होने के नाते- दो बार सदन अल्पसंख्यक (माइनॉरिटी) नेता (2003-2007 और 2011-2019, जब रिपब्लिकन पार्टी सदन में बहुमत में थी), और सदन के अध्यक्ष के रूप में (2007-2011 और 2019-वर्तमान, जब डेमोक्रेटिक बहुमत में है)।

पेलोसी इराक युद्ध के साथ-साथ बुश प्रशासन के 2005 के सामाजिक सुरक्षा को आंशिक रूप से निजीकरण के प्रयास की भी एक प्रमुख विरोधी थी। अपने पहले सदन के अध्यक्षता के दौरान, पेलोसी ने कई विषेश बिल पारित करने में महत्वपूर्ण भूमिका निभाई, जिसमें अफोर्डेबल केयर एक्ट, डोड-फ्रैंक वॉल स्ट्रीट रिफॉर्म और कंज्यूमर प्रोटेक्शन एक्ट, डोन्ट आस्क, डोन्ट रिप्लाई एक्ट, द अमेरिकन रिकवरी और पुनर्निवेश अधिनियम और 2010 कर राहत अधिनियम शामिल हैं।

2010 के चुनावों में डेमोक्रेटिक पार्टी ने प्रतिनिधि सभा में बहुमत खो देने के बाद, जनवरी 2011 में पेलोसी ने स्पीकरशिप खो दी। हालांकि, उन्होंने हाउस डेमोक्रेटिक कॉकस के नेता के रूप में अपनी भूमिका बरकरार रखी और सदन के अल्पसंख्यक नेता की भूमिका में काम किया। 2018 के मध्यावधि चुनावों में, डेमोक्रेट ने सदन में बहुमत वापस जीत लिया और 3 जनवरी 2019 को 116वीं कांग्रेस बुलाई गई जिसमें पेलोसी को एक बार फिर से स्पीकर चुना गया। 1955 में सैम रेबर्न के बाद इस पद पर लौटने वाली पहली पूर्व स्पीकर भी बन गईं। 24 सितंबर 2019 को पलोसी ने डोनाल्ड ट्रम्प के खिलाफ महाभियोग की सुनवाई शुरू करने की घोषणा की।

संदर्भ
शिवदीप लांडे

शिवदीप लांडे २००६ बैच के भारतीय पुलिस सेवा के अधिकारी हैं। वे वर्तमान में केन्द्रीय प्रतिनियुक्ति पर महाराष्ट्र पुलिस में डिप्टी कमिश्नर ऑफ पुलिस- एंटी नारकोटिक्स सेल, क्राइम ब्रांच, मुंबई के रूप में सेवारत हैं। इससे पहले, उन्होंने बिहार के पटना, अररिया, पूर्णिया और मुंगेर जिलों में आरक्षी अधीक्षक के रूप में कार्य किया। पटना (मध्य क्षेत्र) के एसपी के रूप में वे काफी लोकप्रिय थे। उन्होंने अपने कैरियर में कई अपराधियों को गिरफ्तार किया और सख्त कार्रवाई की।

 व्यक्तिगत जीवन 
२९ अगस्त १९७६ ईस्वी को महाराष्ट्र के अकोला जिले के परसा गाँव में एक किसान परिवार में जन्मे शिवदीप लांडे २००६ बैच के भारतीय पुलिस सेवा (आईपीएस) के अफसर हैं। बहुत सामान्य स्तर के परिवार में उनकी परवरिश हुई है। उनके माता-पिता अधिक पढ़े-लिखे नहीं थे। उनकी माँ सातवीं कक्षा उत्तीर्ण थी तथा पिता दसवीं कक्षा में तीन बार अनुत्तीर्ण होकर खेती-बारी करते थे। वे दो भाइयों में से बड़े हैं। कठिन परिस्थितियों के बावजूद उन्होंने अपनी ऊँची शिक्षा पूरी की है। महाराष्ट्र के श्री संत गजानन महाराज इंजीनियरिंग कॉलेज, शेगाँव से विद्युत-अभियंत्रण में स्नातक की पढ़ाई पूरी करने के बाद उन्होंने मुंबई में रहकर संघ लोक सेवा आयोग की तैयारी की थी। इसके बाद उन्होंने भारतीय राजस्व विभाग में भी नौकरी की थी। इसी बीच उनका संघ लोक सेवा आयोग में चयन हो गया।

शिवदीप की शादी महाराष्ट्र के मंत्री विजय शिवतारे की बेटी ममता से २ फरवरी २०१४ को हुई। अब उनकी एक बेटी भी है।

 नियुक्ति एवं तबादला 
बिहार कैडर के अधिकारी शिवदीप लांडे की पहली नियुक्ति मुंगेर जिले के नसल प्रभावित जमालपुर में हुई थी। पटना में अपने कार्यकाल के दौरान अपनी अनोखी कार्यशैली के कारण शिवदीप पूरे देश में प्रसिद्ध हो गये। पटना कार्यकाल के दौरान शिवदीप ने मनचलों को खूब सबक सिखाया। लड़कियाँ खुद को सुरक्षित महसूस करने लगी थी। छात्राओं के मोबाइल में उनका नंबर जरुर रहता था। पटना से जब उनका अररिया तबादला हो गया तो लोगों ने कैंडल मार्च निकालकर सरकार के इस फैसले का विरोध किया था। स्थानांतरण के बावजूद लोगों की दीवानगी उनके प्रति कम नहीं हुई है। लड़कियों के फोन और एसएमएस उनको आते रहते हैं। इस पर शिवदीप का कहना है कि लोगों का भरोसा मुझ पर है, इसलिए वे मुझे फोन या एसएमएस करते हैं।

रोहतास कार्यकाल के दौरान शिवदीप ने खनन माफियाओं की नींद उड़ा दी थी। फिल्मी अंदाज में उन्होंने खुद जेसीबी चलाकर अवैध स्टोन क्रेशरों को नष्ट करना शुरू किया तो माफियाओं में हड़कंप मच गया। इस अभियान के बाद पुनः उनका तबादला कर दिया गया। लेकिन वे जहाँ भी रहते हैं, अपराध से समझौता नहीं करते हैं। उन्हें केन्द्र सरकार द्वारा तीन साल के लिए महाराष्ट्र में प्रतिनियुक्ति दी गई थी।

 स्वभाव एवं सामाजिक कार्य 
मीडिया ने शिवदीप लांडे की 'दबंग' पुलिस अधिकारी की छवि बना दी है, लेकिन वास्तव में वे अपनी ड्यूटी पर जितना सख्त नजर आते हैं, निजी जीवन में उतने ही विनम्र हैं। विवाह से पहले वे अपने वेतन का ६० प्रतिशत एनजीओ को दान कर देते थे। अब परिवार बढ़ने से इसमें कमी जरूर आई है परंतु बंद नहीं हुआ है। वेतन का २५ से ३० प्रतिशत भाग वे अब भी दान में दे देते हैं। इसके अलावा कई सामाजिक कार्यों में भी वे सहयोग करते हैं। उन्होंने कई गरीब लड़कियों का सामूहिक विवाह भी करवाया है।

सन्दर्भ

बाहरी कड़ियाँ

श्रेणी:भारतीय पुलिस
श्रेणी:जीवित लोग
श्रेणी:1976 में जन्मे लोग
श्रेणी:महाराष्ट्र के लोग
लियोनिद क्रावचुक

thumb|right|200px|
लियोनिद मकरोविक क्रावचुक (1934-2022) एक यूक्रेनी राजनेता और यूक्रेन के पहले राष्ट्रपति हैं, जिन्होंने ५ दिसंबर १९९१ से १९ जुलाई १९९४ अपने इस्तीफे तक राष्ट्रपति रहे।

श्रेणी:युक्रेन के राष्ट्रपति
श्रेणी:1934 में जन्मे लोग
लियोनिद कुचमा

thumb|right|200px|
लियोनिद डैनलोविच कुचमा (जन्म 9 अगस्त 1938) एक युक्रेन के राजनेता हैं जो १९ जुलाई १९९४ से २३ जनवरी २००५ तक स्वतंत्र युक्रेन के दूसरे राष्ट्रपति थे। कुचमा ने अपने प्रतिद्वंद्वी लियोनिद क्रावचुक के खिलाफ १९९४ के राष्ट्रपति चुनाव जीतने के बाद पद ग्रहण किया। कुचमा ने १९९९ में पांच साल के अतिरिक्त कार्यकाल के लिए फिर से चुनाव जीता।

श्रेणी:युक्रेन के राष्ट्रपति
श्रेणी:1938 में जन्मे लोग
विक्टर यूस्चेन्को

अंगूठाकार|300x300पिक्सेल|2008
विक्टर एंड्रियोविक यूस्चेन्को (जन्म २३ फरवरी १९५४) एक युक्रेनी राजनीतिज्ञ हैं जो २३ जनवरी २००५ से २५ फरवरी २०१० तक युक्रेन के तीसरे राष्ट्रपति थे।

श्रेणी:युक्रेन के राष्ट्रपति
श्रेणी:1954 में जन्मे लोग
होजाई

होजाई (Hojai) भारत के असम राज्य के होजाई ज़िले में स्थित एक शहर है। यह उस ज़िले का मुख्यालय भी है।

 इन्हें भी देखें 
 होजाई ज़िला

 सन्दर्भ 

श्रेणी:होजाई ज़िला
श्रेणी:असम के नगर
श्रेणी:होजाई ज़िले के नगर
गंगाधर राव

झाँसी नरेश श्रीमंत महाराजाधिराज गंगाधरराव नेवाळकर बाबासाहेब एक मराठी करहड़े ब्राह्मण थे जो झांसी के महाराजा थे। वे रघुनाथ हरि नेवालकर के वंशज महाराष्ट्र के रत्नागिरी जिले के कोट गांव के थे। उनमें से कुछ खानदेश में जलगांव के‌पास पारोळा चले गए, जब पेशवा शासन शुरू हुआ और पेशवा और होलकर सेनाओं में महत्वपूर्ण पदों पर कार्य किया। रघुनाथ हरि नेवाळकर ने बुंदेलखंड में मराठा राजनीति को मजबूत किया, हालांकि जैसे-जैसे वह बूढ़े होते गए, उन्होंने झांसी की बागडोर अपने छोटे भाई शिव राव भाऊ को सौंप दी। 1838 में रघुनाथ राव तृतीय की मृत्यु पर, ब्रिटिश शासकों ने उनके भाई गंगाधरराव ने 1843 में झांसी के राजा के रूप में स्वीकार किया।

वह एक सक्षम प्रशासक थे और उन्होने झांसी की वित्तीय स्थिति में सुधार किया, जो उसके पूर्ववर्ती शासन के दौरान बिगड़ गया था। उन्होंने झांसी शहर के विकास और विकास को सुनिश्चित करने के लिए सुधारात्मक कदम उठाए। उसने लगभग 5,000 पुरुषों की एक सेना को नियंत्रित किया। उनके पास ज्ञान, कूटनीति थी, और कला और संस्कृति के प्रेमी थे, [7] यहां तक ​​कि ब्रिटिश भी उनके राजनेता के गुणों से प्रभावित थे। गंगाधर राव के पास काफी स्वाद और कुछ छात्रवृत्ति थी; उन्होंने संस्कृत पांडुलिपियों का एक अच्छा पुस्तकालय एकत्र किया और झाँसी शहर की वास्तुकला को समृद्ध किया।

19 मई 1842 में, गंगाधरराव ने मणिकर्णिका नामक एक युवा लड़की से शादी की, जिसका नाम बदलकर लक्ष्मीबाई रखा गया, जो बाद में झाँसी की रानी बनी और 1857 के विद्रोह के दौरान अंग्रेजों के खिलाफ विद्रोह कर दिया। [3] राजा गंगाधर राव ने अपने चचेरे भाई वासुदेवराव नेवाळकर के पुत्र आनंद राव नाम के एक बच्चे को गोद लिया था, जिसे मरने से एक दिन पहले दामोदरराव नाम दिया गया था। दत्तक ब्रिटिश राजनीतिक अधिकारी की उपस्थिति में था, जिसे राजा से एक पत्र दिया गया था जिसमें अनुरोध किया गया था कि बच्चे के साथ दयालु व्यवहार किया जाना चाहिए और झांसी की सरकार को उसके जीवनकाल के लिए उनकी विधवा को दिया जाना चाहिए। 21 नवंबर 1853 में राजा की मृत्यु के बाद क्योंकि दामोदर राव को गोद लिया गया था, गवर्नर-जनरल लॉर्ड डलहौजी के अधीन ब्रिटिश ईस्ट इंडिया कंपनी ने, डॉक्ट्रिन ऑफ़ लैप्स लागू किया, राज्य को सिंहासन के लिए दामोदर राव के दावे को खारिज कर दिया।

श्रेणी:भारत के शासक
श्रेणी:झाँसी